יוני סטויאנוב

יואן "יוני" סטויאנוב (בבולגרית: Йоан "Йони" Стоянов; נולד ב-22 במאי 2001) הוא כדורגלן בולגרי-ישראלי המשחק בעמדת המגן ימני והקשר הקדמי בהפועל באר שבע, ובנבחרת בולגריה.

קריירת מועדונים 
יואן סטויאנוב נולד בפלובדיב שבבולגריה. הוא עלה לישראל בגיל שנתיים עם אמו והוריה, וגדל בתל אביב. אביו הצטרף למשפחה לאחר כמה שנים. בגיל שש הוריו התגרשו ואביו חזר לבולגריה.

החל את דרכו בהפועל הרצליה בבוגרים ולו הופעה אחת במדיה בליגה א' ב-2020. ב-27 בדצמבר 2020 עבר להפועל כפר סבא מליגת העל, ולאחר תום חצי העונה שנותרה, ירד עמה לעונה שלמה בליגה הלאומית (2021/2022).

ב-21 ביוני 2022 חתם לארבע עונות בהפועל באר שבע מליגת העל, תמורת 650 אלף שקל ששולמו לקבוצתו הקודמת הפועל כפר סבא, על ההעברה.

ב-21 בספטמבר 2022 עבר בהשאלה עד לתום העונה לסקציה נס ציונה מליגת העל.

ב-2 באוקטובר 2022 ערך את הופעות הבכורה במועדון זה במסגרת המחזור ה-6 לעונת 2022/2023 בליגת העל בכדורגל בהפסד 2-0 לבני סכנין.

ב-5 בנובמבר 2022 כבש את שערו הבכורה בליגת העל בכדורגל, בתוצאה שהסתיימה 1-1 מול מכבי תל אביב במסגרת המחזור ה-11.

ב-1 ביולי 2023 חזר מהשאלה מסקציה נס ציונה, שנשרה אל הליגה הלאומית.

ב-25 באוגוסט 2023 ערך את הופעתו הבכורה במועדון בליגת העל בכדורגל מול הפועל חדרה, בתוצאה שהסתיימה בניצחון 3-0 במסגרת המחזור הראשון של עונת 2023/2024 בליגת העל בכדורגל.

נבחרות בולגריה 
ב-2 בנובמבר 2021, זומן לראשונה לנבחרת הצעירה של בולגריה עד גיל 21, לקראת משחקי מוקדמות היורו לנבחרות צעירות עד גיל 21 לשנת 2023, מול הולנד ומולדובה. ערך את הופעת הבכורה שלו בנבחרת הבולגרית הצעירה במשחקה מול הנבחרת הצעירה של הולנד. לזכותו 6 הופעות במדיה.

ב-23 בספטמבר 2022, ערך את הופעת הבכורה שלו בנבחרת בולגריה הבוגרת כשנכנס כמחליף בדקה ה-60 מול גיברלטר, במסגרת דרג ג' של ליגת האומות 2022/2023.

תארים 
הפועל באר שבע
 אלוף האלופים: 2022
תארים אישיים
 תגלית העונה של ליגת העל מטעם אתר ONE וארגון שחקני ושחקניות הכדורגל: 2022/2023

קישורים חיצוניים

הערות שוליים

כדורגלנים בולגרים
כדורגלנים ישראלים
מגני כדורגל בולגרים
קשרי כדורגל בולגרים
מגני כדורגל ישראלים
קשרי כדורגל ישראלים
פלובדיב: כדורגלנים
תל אביב-יפו: כדורגלנים
כדורגלני הפועל הרצליה
כדורגלני הפועל כפר סבא
כדורגלני הפועל באר שבע
כדורגלני סקציה נס ציונה
ישראלים ילידי בולגריה
עולים בשנות ה-2000
כדורגלני נבחרת בולגריה
ישראלים שנולדו ב-2001
בולגרים שנולדו ב-2001